Παραδοσιακά αντικείμενα (Μέρος Α΄)\nTuesday, 28 September 2021 23:35\nΗ ιστοσελίδα evinochori-kalidona.gr παρουσιάζει από σήμερα μια νέα ξεχωριστή ενότητα που είναι από τα κύρια συστατικά της πολιτιστικής μας κληρονομιάς και αναφέρεται στα παραδοσιακά αντικείμενα.\nΤο υλικό θα παρουσιασθεί τμηματικά και ξεκινάμε με το πρώτο μέρος.\nΗλεκρόφωνο, αγροτικά εργαλεία, αλέτρι, δοχείο βενζίνης (ρεζέρβα).\nΡάδιο προπολεμικό με λυχνίες, (γ ράδος, κάνουλα, μετροδοχείο), φούρνος, γάστρα.\nΓραμμόφωνο εποχής, κανάτι, κανίστρι, κατσαρόλες χάλκινες.\nΚαυκιά, καζάνι, κίλυνδρος αρτοποιείου,κουδούνες για ζώα.\nΚρισσάρα (σίτα διαλογής), μύλος καφέ, πέταλο, σταθμά βάρους (πέζα).\nΠικάπ, πριόνι μεταλλικής βάσης, ψεκαστήρας, ραδιόφωνο μεταπολεμικό.\nΔρεπάνι, γκλίτσα, κοσιά, ψυγείο πάγου.\nΛάμπα πετρελαίου, λαιμαριά ζώων, μεταλλικό πατόφτυαρο, πυροστιά.


Χίλαρι Κλίντον: Τα ισχυρά ατού της αλλά και τα τρανταχτά μειονεκτήματα της\nΤο προφίλ της Χίλαρι Κλίντον που θέλει να γίνει η πρώτη γυναίκα πρόεδρος της Αμερικής. Ποια είναι τα πλεονεκτήματα και ποια τα μειονεκτήματα της υποψηφιότητας της;\nnews247 15 Απριλίου 2015 06:24\n''Γυναικείες υποψηφιότητες για την προεδρία των Ηνωμένων Πολιτειών υπήρχαν και το 1972, αλλά ήταν περιθωριακές. Η Χίλαρι Κλίντον ήταν υποψήφια το 2008 για το χρίσμα του Δημοκρατικού Κόμματος. Το γεγονός όμως ότι αυτή τη φορά μπορεί να γίνει η πρώτη γυναίκα πρόεδρος των Ηνωμένων Πολιτειών αλλάζει τα πάντα. Στη συνείδηση των Αμερικανών, ο πρόεδρος είναι πάνω απ' όλα ο commander in chief, ο ανώτατος διοικητής, που ενσαρκώνει την ενότητα της χώρας, αλλά κι εκείνος που είναι σε θέση να εγγυηθεί την ασφάλεια της χώρας και να υπερασπιστεί τις αξίες της, ακόμη και με τα όπλα. Η αμερικανική προεδρική μυθολογία έχει οικοδομηθεί γύρω από αυτή την ''αντρίκεια'' εικόνα''.\nΑυτά είναι μερικά από όσα δηλώνει σε συνέντευξή του στη Λιμπερασιόν ο Γάλλος ιστορικός Τομά Σνεγκαρόφ, ειδικός για τις Ηνωμένες Πολιτείες και συγγραφέας μεταξύ άλλων του βιβλίου ''Μπιλ και Χίλαρι Κλίντον, ένας γάμος έρωτα και εξουσίας''. Ο Σνέγκαρόφ εξηγεί πως οι Αμερικανοί ψηφοφόροι δείχνουν να προτιμούν εκείνους που φαίνονται έτοιμοι να διακινδυνεύσουν για να έρθουν αντιμέτωποι με το άγνωστο. Αυτό αποδεικνύεται και από το ποιοι είναι οι πιο δημοφιλείς πρόεδροι των Η.Π.Α: Ο Αβραάμ Λίνκολν, με τον εμφύλιο πόλεμο, και ο Τίοντορ Ρούσβελτ, στις αρχές του 20ού αιώνα, που ενσάρκωνε την αντίδραση απέναντι σε μια Αμερική που έμοιαζε να αποκοιμίζεται. Η ακόμη ο Τζον Κένεντι, που επένδυσε πολύ σε αυτά τα θέματα στην προεκλογική του εκστρατεία. Ένα μοντέλο προέδρου ''αντρίκειο'' και με ισχυρή προσωπικότητα.\nΑυτό το μοντέλο λοιπόν, αναφέρει ο Γάλλος ιστορικός, μπορεί να το συναντήσει κανείς πλέον και στην Χίλαρι Κλίντον. Η Χίλαρι έχει την εικόνα μιας σκληρής και αποφασισμένης γυναίκας, που είναι έτοιμη να αντιμετωπίσει τις δυσκολίες μπροστά στις οποίες βρίσκεται η χώρα της. Αυτό είναι το μεγάλο της ατού σε σχέση με το 2008. Θέλει να ενσαρκώσει έναν πρόεδρο ισχυρό, που ταυτοχρόνως ενδιαφέρεται για τους απλούς ανθρώπους. Οι δύο αυτές αξίες δεν είναι αντιφατικές, όπως έδειξε η περίπτωση του Ρόναλντ Ρίγκαν, ο οποίος επιδείκνυε αποφασιστικότητα απέναντι στην «Αυτοκρατορία του Κακού» χωρίς την ίδια στιγμή να διστάσει να κλάψει δημοσίως όταν εξερράγη το Τσάλεντζερ.\nΈμαθε από τα λάθη της\nΤο 2008, η Χίλαρι αρνήθηκε να παίξει το φεμινιστικό χαρτί, σε μια στιγμή που οι Ηνωμένες Πολιτείες είχαν εμπλακεί σε δύο πολέμους, στο Ιράκ και το Αφγανιστάν. Ο Μπαράκ Ομπάμα, αντίθετα, εκμεταλλεύτηκε την ταυτότητά του, επενδύοντας τόσο στο φυλετικό χαρτί όσο και στο χαρτί της νεότητάς του. Η Χίλαρι δείχνει να πήρε το μάθημα της. Όταν δέχθηκε τη θέση του υπουργού Εξωτερικών του Ομπάμα, έκανε ουσιαστικά μια επένδυση για το μέλλον. Μετά την πρώτη θητεία, αποσύρθηκε και εξέδωσε αμέσως τα απομνημονεύματά της. Ανέδειξε έτσι την ισχυρή πλευρά της και τώρα είναι έτοιμη να αναδείξει και τις πιο φεμινιστικές της αξίες.\nΗ πρώην υπουργός Εξωτερικών δίχαζε πάντα τους Αμερικανούς. Το 2008, το 46% των ψηφοφόρων δήλωναν ότι δεν θα την ψήφιζαν ποτέ, ανεξάρτητα από το πρόγραμμά της και τον αντίπαλό της. Για αυτό και τώρα καλείται να διευρύνει την εκλογική της βάση σε αυτή την αναμέτρηση, καλώντας στην κάλπη τις γυναίκες που δεν έχουν ψηφίσει ποτέ, τους νέους κλπ.\nΤα μειονεκτήματα της υποψηφιότητας της\nΠολλοί ψηφοφόροι, ακόμα και Δημοκράτες, θεωρούν ότι τόσο εκείνη όσο και ο σύζυγός της παρουσιάζουν την εικόνα των επαγγελματιών της πολιτικής. Αυτό εξηγεί και την αντίδραση που προκάλεσε η αποκάλυψη ότι έστελνε e-mail από τον προσωπικό της λογαριασμό, ενώ ήταν υπουργός Εξωτερικών. Άρα, κάτι θα είχε να κρύψει. Αυτό είναι το ένα της μειονέκτημα.\nΤο άλλο είναι πως είναι γνωστά τα πάντα γι' αυτήν. Οι ψηφοφόροι δεν έχουν τίποτα καινούργιο να μάθουν.\nΤα πλεονεκτήματα της υποψηφιότητας της\nΣτα ατού της Χίλαρι είναι το επίθετό της. Μεταξύ των εν ζωή πρώην προέδρων, ο Μπιλ Κλίντον είναι ο αγαπημένος των Αμερικανών, ενώ παραμένει και το σύμβολο της Χρυσής Εποχής, τότε που η Αμερική δεν είχε αντίπαλο στη διεθνή σκηνή και απολάμβανε την ευημερία της. Σε μια χώρα στοιχειωμένη από τον φόβο της παρακμής, αλλά και απογοητευμένη από τον Ομπάμα παρά τον καλό οικονομικό και κοινωνικό του απολογισμό, ένα όνομα και μια γνωστή φιγούρα παίζουν μεγάλο ρόλο.\nΤο δεύτερο πλεονέκτημα που μπορεί να βρει κανείς, σύμφωνα με τον Σνεγκαρόφ,είναι τα μέσα που διαθέτει για την εκστρατεία της, το γεγονός δηλαδή ότι δεν χρειάζεται να διεξαγάγει καμιά πραγματική μάχη για να κερδίσει την προεδρία. Η απουσία σοβαρού αντιπάλου στις προκριματικές εκλογές τής επιτρέπει να επιδιώξει από την αρχή να συσπειρώσει τους ψηφοφόρους, κάνοντας ανοίγματα στους ανεξάρτητους και τους αναποφάσιστους. Όλος ο μηχανισμός της δυναστείας Κλίντον βρίσκεται από πίσω της, μαζί με τους χορηγούς που είχαν στηρίξει τον Ομπάμα.\nΒέβαια η στήριξη του Ομπάμα είναι κάπως αμφιλεγόμενη, διότι ναι μεν ο πρόεδρος των Η.Π.Α εξέφρασε τη στήριξη του αλλά το έκανε με μισή καρδιά. Πρόσφατα μάλιστα είχε δηλώσει ότι οι Αμερικανοί «χρειάζονται τη μυρωδιά ενός καινούργιου αυτοκινήτου»…


Ολυμπιακός - Παναθηναϊκός: Τώρα, οι δυο τους! - Onsports.gr\nΑλεξάνδρα Λούτση\t04 Φεβρουαρίου 2013, 07:39\nΟλυμπιακός - Παναθηναϊκός: Τώρα, οι δυο τους!\nΜε το μεγάλο ντέρμπι μεταξύ του Ολυμπιακού και του Παναθηναϊκού, στο ΣΕΦ (04/02, 19.00, ΕΤ1), πέφτει η αυλαία της 15ης αγωνιστικής της Basket League ΟΠΑΠ.\nΔεν είναι μόνο το όνομα των δύο αντιπάλων που προμηνύει σκληρή μάχη για το θετικό αποτέλεσμα, αλλά και η κρισιμότητα της αναμέτρησης από βαθμολογικής άποψης, καθώς θα κρίνει σε μεγάλο βαθμό την κατάκτηση της πρώτης θέσης στην κανονική διάρκεια του πρωταθλήματος και, συνεπώς, το απόλυτο πλεονέκτημα έδρας στα πλέι οφ. Η ήττα του Ολυμπιακού μία εβδομάδα πριν, στην Πυλαία από τον ΠΑΟΚ, έβαλε «φωτιά» στην κορυφή, αφού ο Παναθηναϊκός με νίκη και κάλυψη της διαφοράς με την οποία είχε ηττηθεί στο ΟΑΚΑ (τέσσερις πόντοι, 60-64) μπαίνει αυτομάτως στη θέση του οδηγού. Το συγκρότημα του Γιώργου Μπαρτζώκα έχει το αβαντάζ της έδρας, από την άλλη όμως ο τωρινός Παναθηναϊκός δεν έχει καμία σχέση με την ομάδα που είχε γνωρίσει την ήττα στο κλειστό των ολυμπιακών εγκαταστάσεων, στον αγώνα του πρώτου γύρου. Στη θέση των Ντέργουιν Κίτσεν, Χίλτον Άρμστρονγκ και Άντι Πάνκο υπάρχουν πλέον οι Μάρκους Μπανκς, Τζέισον Καπόνο και Τζέιμς Γκιστ. Τρεις παίκτες που έχουν κάνει σαφώς πιο ποιοτικό το ρόστερ που έχει να χειριστεί ο Αργύρης Πεδουλάκης, δείχνοντας ικανό να φύγει με το «διπλό» από το ΣΕΦ. Ο Παναθηναϊκός προέρχεται από την εντός έδρας νίκη επί της Μπάμπεργκ, στο πλαίσιο της 6ης αγωνιστική του Top 16 της Ευρωλίγκας (76-73), και θα παραταχθεί στο φαληρικό στάδιο με πολύ καλή ψυχολογία και κυρίως έτοιμος να χτυπήσει τις αδυναμίες του αντιπάλου του.\nΟ Αργύρης Πεδουλάκης έδειξε σε βίντεο στους παίκτες του στιγμιότυπα από πρόσφατους αγώνες του Ολυμπιακού και τους ανέλυσε τους βασικούς άξονες πάνω στους οποίος θα κινηθούν στο ντέρμπι. Ο τεχνικός του «εξάστερου» έχει εντοπίσει τις αδυναμίες του αντιπάλου στον τομέα των αμυντικών ριμπάουντ, στην άμυνα των ψηλών του, καθώς και στο μακρινό σουτ κι αυτοί είναι τρεις τομείς τους οποίους θα σημαδέψει ο Παναθηναϊκός. Παράλληλα, ο 48άχρονος τεχνικός περιμένει από τους παίκτες του να παίξουν άμυνα μέχρι τελικής πτώσης, δείχνοντας το απαιτούμενο πάθος που ενδείκνυται σε αυτού του είδους τους αγώνες. Ο Παναθηναϊκός δεν αντιμετωπίζει αγωνιστικά προβλήματα και αναμένεται να στηριχθεί ξανά στη δωδεκάδα που παρέταξε στον αγώνα της Παρασκευής (01/02) κόντρα στους Γερμανούς, δηλαδή στους Μάικλ Μπράμος, Γιόνας Ματσιούλις, Τζέισον Καπόνο, Ρόκο Λένι Ούκιτς, Στεφάν Λάσμε, Κώστα Τσαρτσαρή, Δημήτρη Διαμαντίδη, Τζέιμς Γκιστ, Μάρκους Μπανκς, Βασίλη Ξανθόπουλο, Γάιο Σκορδίλη και Σοφοκλή Σχορτσανίτη.\nΣτον Ολυμπιακό έχουν προετοιμαστεί κατάλληλα για το σημερινό (04/02) ντέρμπι στο ΣΕΦ και φυσικά ποντάρουν σε μεγάλο βαθμό στη δύναμη της έδρας τους. Και το συγκρότημα του Γιώργου Μπαρτζώκα προέρχεται από εντός έδρας νίκη στην Ευρωλίγκα, αφού για την 6η αγωνιστική του Top 16 επικράτησε την περασμένη Πέμπτη (31/01) με 82-71 της Φενέρμπαχτσε/Ούλκερ. Ερωτηματικό όσον αφορά στην αποστολή για το ντέρμπι αποτελεί η περίπτωση του Δημήτρη Κατσίβελη (θλάση στον πλάγιο προσαγωγό), αν και λογικά ο 47χρονος τεχνικός θα στηριχθεί στους δώδεκα που παρέταξε στον αγώνα κόντρα στην τουρκική ομάδα, δηλαδή στους Κάιλ Χάινς, Έισι Λο, Πέρο Άντιτς, Βασίλη Σπανούλη, Στράτο Περπέρογλου, Γκιόργκι Σερμαντίνι, Κώστα Σλούκα, Δημήτρη Μαυροειδή, Τζος Πάουελ, Μαρτίνας Γκετσεβίτσιους, Γιώργο Πρίντεζη και Κώστα Παπανικολάου.\nΟ Γιώργος Μπαρτζώκας ζήτησε από τους παίκτες του να παίξουν από την αρχή με πάθος, δείχνοντας απόλυτη συγκέντρωση και ιδιαίτερη προσήλωση στην άμυνα, αφού σε αυτόν τον τομέα θεωρεί πως θα κριθεί ο αγώνας κόντρα στον Παναθηναϊκό. Το τεχνικό επιτελείο των Πειραιωτών προχώρησε στην ανάλυση των πιο πρόσφατων αγώνων του «αιώνιου» αντιπάλου και τόνισε στους παίκτες τα συν και τα πλην του, καθώς και το κεντρικό πλάνο το οποίο θα πρέπει να ακολουθήσουν για να φθάσουν στην κατάκτηση του ροζ φύλλου. Στον Ολυμπιακό γνωρίζουν πως η πρωτιά περνάει από το δικό τους χέρι και, υπερασπιζόμενοι την έδρα τους, επί της ουσίας θα την αγκαλιάσουν, παίρνοντας σημαντικό πλεονέκτημα εν όψει των πλέι οφ. Διαιτητές της σημερινής (04/02) αναμέτρησης θα είναι οι Τανατζής, Πηλοΐδης και Κορομηλάς.\nΤώρα είναι ώρα Παναθηναϊκού\nΠαναθηναϊκός: Πανέτοιμοι και αποφασισμένοι\nΟλυμπιακός - Παναθηναϊκός: Η προϊστορία του ντέρμπι\nΟι προπονητές της Α1 απαντούν στο Onsports: Ολυμπιακός ή Παναθηναϊκός;\nΟλυμπιακός-Παναθηναϊκός: Κανονικά η μετάδοση από την ΕΤ1


ΟΔΟΣ: ΣΟΝΙΑΣ ΕΥΘΥΜΙΑΔΟΥ-ΠΑΠΑΣΤΑΥΡΟΥ: 18 Δεκεμβρίου: Παγκόσμια Ημέρα Μεταναστών\nμετανάστης: πρόσωπο που εγκαταλείπει με τη θέλησή του την πατρίδα του για να εγκατασταθεί επί μεγάλο χρονικό διάστημα σε άλλη χώρα.\nλαθρομετανάστης: πρόσωπο που μετακινείται και εγκαθίσταται σε χώρα άλλη από αυτήν της καταγωγής του, χωρίς να πληροί τους απαραίτητους όρους ή χωρίς να έχει περάσει από τις νόμιμες διαδικασίες.\nΣτις αρχές Οκτωβρίου 2013 έγινε σάλος με αφορμή το περίφημο πια ναυάγιο στη Λαμπεντούζα. Ο τίτλος της είδησης ήταν:\nΤουλάχιστον 195 οι νεκροί από το ναυάγιο στη Λαμπεντούζα\nΤον περασμένο Οκτώβριο, λοιπόν, ένα πλοίο μετέφερε περισσότερους από 500 μετανάστες από την Αφρική στη Λαμπεντούζα (Ιταλία). Βούλιαξε όμως λόγω των κακών συνθηκών που επικρατούσαν στη θάλασσα και ακολούθησε η τραγωδία που συγκλόνισε όχι μόνο την Ιταλία, αλλά ολόκληρη την Ευρώπη κι όχι μόνο αυτήν.\n«Υπήρχαν πτώματα παντού. Είδα τουλάχιστον 100. Όλοι νεκροί. Όμως αυτό που με συγκλόνισε περισσότερο ήταν εκείνα τα αγκαλιασμένα σώματα πριν αφήσουν την τελευταία τους πνοή. Ίσως γιατί κανείς δεν ήθελε να πεθάνει μόνος. Έχω ακόμα αυτή τη σκηνή μπροστά στα μάτια μου και δεν μπορώ να σκεφτώ τίποτε άλλο», δήλωσε ένας από τους πρώτους δύτες που βούτηξε σε βάθος 50 μ. στο ναυάγιο.\nΌμως, δεν είναι μόνο η Λαμπεντούζα και το μαθαίνουμε από τίτλους όπως ο παρακάτω:\nΥγρός τάφος για εκατοντάδες το Αιγαίο\nΗ οργάνωση “Fortress Europe” μιλάει για 662 νεκρούς και 842 αγνοούμενους στον υγρό τάφο του Αιγαίου από το 1988-2013.\nΚαι συνολικά: Περίπου 17.000 έως 20.000 πρόσφυγες και μετανάστες έχουν πνιγεί στην προσπάθειά τους να φτάσουν στην Ευρώπη την τελευταία εικοσαετία, καθώς παρατηρείται το φαινόμενο όσο πιο αυστηρά μέτρα λαμβάνονται τόσο πιο επικίνδυνα να γίνονται τα θαλάσσια ταξίδια.\nΣτο μεταξύ, όχι στην Ευρώπη, αλλά πολύ κοντά της, στη Συρία και πάλι στις μέρες μας:\nΣτην «Κοιλάδα των χριστιανών» καταφτάνουν οι χριστιανοί που φεύγουν από τις περιοχές όπου έχουν κηρύξει πόλεμο οι φανατικοί ισλαμιστές.\nΣτην «Κοιλάδα των χριστιανών» υπάρχουν 30 χριστιανικά χωριά κι εκεί οι χριστιανοί που έρχονται μένουν σε καταυλισμούς. Κι αν ο πόλεμος εξαπλωθεί, τότε θα φύγουν όσοι έχουν χρήματα για την Ευρώπη και την Αμερική, όπως έκαναν ήδη κι άλλοι δικοί τους ακολουθώντας το δρόμο της περιπέτειας.\nΤο ίδιο έγινε και στο Ιράκ: Εκεί από τα 2 εκατομμύρια χριστιανούς έμειναν μετά τον πόλεμο περίπου 200.000. Επιθέσεις δέχονται και οι χριστιανοί στην Αίγυπτο. Και στη Συρία από τα 2 εκατομμύρια χριστιανούς έχουν φύγει ήδη πάνω από 700.000. Οι υπόλοιποι;\nΣτις αρχές του περασμένου Σεπτεμβρίου το πυροβολικό των πολεμιστών βομβάρδισε ανελέητα την πόλη Μαλούλα, τη μόνη στον κόσμο όπου μιλάνε τα αραμαϊκά, τη γλώσσα που μιλούσε ο Χριστός. Επίσης, στα μέρη όπου ζουν χριστιανοί και τα κατακτούν οι ισλαμιστές συμβαίνουν καθημερινά αρπαγές περιουσιών, δολοφονίες, απαγωγές και δημόσιοι αποκεφαλισμοί. Μάλιστα οι ιερωμένοι είναι ο υπ’ αριθμόν ένα στόχος των ισλαμιστών. Κι είναι βέβαιο πως έχετε ακούσει για την απαγωγή ενός ορθόδοξου μητροπολίτη κι ενός καθολικού ηγουμένου που τους απήγαγαν πριν από μήνες και δεν έχουν βρεθεί ακόμη τα ίχνη τους.\nΗ κατάσταση λοιπόν είναι δραματική, γιατί δεν υπάρχει η ελευθερία να πιστεύει κανείς στο δικό του Θεό. Αντίθετα η πίστη καταδιώκεται και συχνά καταλήγει σε θυσίες. Κι όλα αυτά το έτος 2013… Και ο φόβος για το αύριο είναι δυστυχώς τεράστιος…\nΚαι μια ανατριχιαστική ιστορία:\nΟ 26χρονος Νινάρ, που ήταν χριστιανός, είχε εγκαταλείψει μαζί με τους συγγενείς του την πόλη του στις αρχές Φεβρουαρίου του 2013, όταν κατακτήθηκε η πόλη από φανατικούς ισλαμιστές που κατέστρεψαν τη χριστιανική εκκλησία και έδιωξαν τους χριστιανούς. Τον περασμένο Σεπτέμβριο ο Νινάρ γύρισε στην πόλη του για να δει το σπίτι του, έχοντας για συνοδούς του 2 μουσουλμάνους φίλους του, που πίστευε ότι θα τον προστάτευαν αν οι φανατικοί του δημιουργούσαν πρόβλημα. Όμως, οι ισλαμιστές έκαναν μπλόκο, άφησαν ελεύθερους τους δυο φίλους του Νινάρ, γιατί ήταν ισλαμιστές, αλλά βασάνισαν άγρια, μέχρι θανάτου, τον Νινάρ, μόνο και μόνο γιατί ήταν χριστιανός…\nΓι’ αυτό οι χριστιανοί φοβούνται και φεύγουν. Θεωρούν τη μετανάστευση στο άγνωστο λιγότερο επικίνδυνη και την προτιμούν.\nΚαι η φυγή συνεχίζεται. Κι όπως δείχνουν τα πράγματα, αν δε φύγουν όλοι οι χριστιανοί από τον τόπο τους, πάντως πάρα πολλοί θα φύγουν. Γιατί είναι πολύ δύσκολο να αντέξουν να μείνουν, καθώς η πίστη τους καταδιώκεται και οι χριστιανοί τιμωρούνται και χάνουν την ίδια τη ζωή τους-το φανταζόσασταν;\nΚαι ξανά πίσω στην Ελλάδα:\nΝαυάγιο με οχτώ νεκρούς στη Ζάκυνθο\nήταν ο τίτλος της περασμένης εβδομάδας που σόκαρε εμάς τους Έλληνες, αφού εδώ στην Ελλάδα έγινε η καινούρια αυτή τραγωδία. Και δεν ξέρω πόσοι από αυτούς που άκουσαν την είδηση έμαθαν στη συνέχεια ότι οι 5 από τους 8 που πνίγηκαν ήταν ένας πατέρας με τα 4 παιδιά του, Σύροι, που είχαν γλιτώσει μία μόλις εβδομάδα πριν από άλλο ναυάγιο σε κοντινό με τη Ζάκυνθο νησί, την Κεφαλονιά, αλλά δε γλίτωσαν και τώρα, καθώς ο 36χρονος πατέρας είχε πάρει τα 4, ορφανά από μητέρα, παιδιά του, τον Μοχάμεντ, 3,5 χρονών, τη Σαντ, 5,5 χρονών, τη Γουάντ, 8 χρονών και τη Σερχάντ, 9 χρονών, να πάνε να ζήσουν στη Δανία. Και μόνο ο Θεός ξέρει πόσες περιπέτειες είχαν περάσει ώσπου να φτάσουν από τη Συρία, όπου γίνεται πόλεμος, όπως είπαμε και πιο πάνω, ως την πατρίδα μας… Μόνο ο Θεός και οι ίδιοι ήξεραν τις περιπέτειές τους, αλλά τις πήραν μαζί τους. Όμως, αλήθεια, πόσοι από εμάς θα τους αγαπούσαν αν είχαν έρθει στο δικό μας τόπο και πόσοι από μας δε θα τους υποτιμούσαν και δε θα τους θεωρούσαν κατώτερους, γιατί ήταν μετανάστες κι όχι Έλληνες, γιατί ήταν ξένοι κι όχι «δικοί» μας; (Αν και, κανονικά, δικοί μας είναι όλοι οι άνθρωποι, αφού όλοι παιδιά του ίδιου πατέρα, του Θεού, είμαστε όλοι…)\nΚαι κάτι τελευταίο: Κάθε φορά που πιάνουμε τον εαυτό μας να βλέπει υποτιμητικά κάποιον μετανάστη, ας σκεφτούμε τους Έλληνες που μετανάστευσαν και μεταναστεύουν ακόμη σε άλλες χώρες για να ζήσουν καλύτερα εκεί και ζουν και δημιουργούν στους ξένους τόπους, μην ξεχνώντας πως είναι Έλληνες και νιώθοντας τεράστια αγάπη και περηφάνια για την πατρίδα τους, την Ελλάδα, που τους λείπει. Ας μην τα ξεχνάμε ποτέ αυτά τα αδέρφια μας, τους Έλληνες του εξωτερικού κι ας τα θυμόμαστε περισσότερο κάθε φορά που πάμε να κοιτάξουμε κάπως αλλιώτικα κάποιον άνθρωπο από άλλη χώρα που μετανάστευσε εδώ σ’ εμάς, για να ζήσει καλύτερα…\nΣτους απανταχού μετανάστες, λοιπόν, ας αφιερώσουμε το παρακάτω εξαιρετικό τραγούδι του Νίκου Ζούδιαρη, με την ευχή να τα καταφέρουν να βρουν την πατρίδα που ονειρεύονται κι αυτή να τους δεχτεί ανοίγοντας διάπλατα την αγκαλιά της:\nΣτην πλώρη γράφει «λεύτερος»\nστην πρύμνη «δεν αντέχω»\nκι έχει στα άλμπουρα ψηλά\nό,τι εγώ δεν έχω…\nκι ο καπετάνιος λέει\nμήπως πεινάς, μήπως διψάς\nκι είσαι σκοτεινιασμένος;»\nγιατί δεν έχω μια μεριά\nνα γείρω το κορμί μου,\nο σκύλος κι η καλή μου…»\nκαι φεύγει κάθε βράδυ…\nΥΓ: Μέρες που ‘ρχονται και καθώς στα καστοριανά κάλαντα τραγουδάμε με ιδιαίτερη τρυφερότητα στην πόρτα του σπιτιού που έχει μετανάστη «Ξενιτεμένο μου πουλί και παραπονεμένο, η ξενιτιά σε χαίρεται κι εγώ έχω τον καημό σου…», θα πρότεινα ανεπιφύλακτα το εξαιρετικό βιβλίο της Α. Μπίνιου «Η Λουκία και οι δύο πατρίδες της» (εκδ. Πατάκη), για να καταλάβουμε όλοι μας λίγο περισσότερο…\nΣτη μνήμη της Σάρας, του Μοχάμεντ, της Σαντ, της Γουάντ, της Σερχάντ και όλων των παιδιών που έχασαν τη ζωή τους ενόσω οι γονείς τους πάλευαν για μια καλύτερη ζωή…\nΣόνια Ευθυμιάδου-Παπασταύρου-παιδί Ελλήνων μεταναστών στη μακρινή Αυστραλία και ταξιδεύτρια στα 7 μου χρόνια για πάνω από ένα μήνα με το πλοίο “Πατρίς» προς την πατρίδα Ελλάδα. Μόνο που εμείς δε βουλιάξαμε…


Ένα παιδί μετράει τ' άστρα, ένα βιβλίο παράθυρο στην ζωή | Βιβλιοπαρουσιάσεις\nΈνα παιδί μετράει τ’ άστρα, ένα βιβλίο παράθυρο στην ζωή\n1 Ιουνίου 2017 , Από: Αγγελική Δαρμή\nΈνα βιβλίο που διάβασα όταν ήμουν ακόμα παιδί (όχι ότι τώρα δεν είμαι νέα ακόμα δηλαδή…είπαμε!) και ίσως στην αρχή για να είμαι ειλικρινής, να μην πολυκατάλαβα τα νοήματά του ακριβώς, είναι το Ένα παιδί μετράει τ’ άστρα. Επιστρέφοντας όμως σε αυτό το βιβλίο – και σε οποιοδήποτε βιβλίο αν ξαναδιαβαστεί – μετά από χρόνια, βλέπει κανείς τα πάντα καθαρά και την συγκίνηση να είναι ακόμα εκεί… γιατί λογοτεχνία που δεν συγκινεί συναισθηματικά, δεν θεωρείται λογοτεχνία, δεν είναι λογοτεχνία (κατά την γνώμη μου τουλάχιστον). Κι όταν λέμε συγκίνηση, μιλάμε για κάτι διαφορετικό σε κάθε άνθρωπο, όχι απαραίτητα να σε κάνει να δακρύσεις…φτάνει να σε γεμίσει. Με το βιβλίο αυτό όμως, την συγκίνηση με την μορφή δακρύων, δεεεν την γλυτώνεις και είναι κάτι απόλυτα λογικό. Γιατί αυτό ακριβώς καταφέρνει ο Λουντέμης με την γραφή του, από την φύση του και χωρίς προσπάθεια : να συγκινήσει.\nΤο Ένα παιδί μετράει τ’ άστρα μας μιλάει για ένα αγόρι, τον Μέλιο, που είναι ορφανός και μόνος στον κόσμο. Μεγαλώνει στο χωριό ως παραγιός και παρόλο που είναι φτωχός, λατρεύει τα γράμματα. Σε δύσκολους καιρούς και σε μια κοινωνία αδιάφορη για τις κοινωνικές ανισότητες, την φτώχεια και την αδικία, ο Μέλιος με το πείσμα που έχει μέσα του, θα καταφέρει να φύγει απ’το χωριό και να πάει στην πόλη για να κυνηγήσει το όνειρό του για την μάθηση. Μεγαλώνοντας θα γνωρίσει καλούς και κακούς ανθρώπους, όπου όλοι θα τον κάνουν τον άνθρωπο που μέλλεται να γίνει. Και κάποιοι από αυτούς τους χαρακτήρες, είναι αδύνατον να μην σου μείνουν στο μυαλό, όπως ο Μπίθρος ο τσιγγάνος ή ο μπαρμπα-Ανέστης που θα του ανοίξει το σπίτι του και την καρδιά του, ο καθηγητής του ο Σκαμβούρας ή ο γερο-Θόδος ο επιστάτης του σχολειού. Ο Μενέλαος Λουντέμης στο Ένα παιδί μετράει τ’ άστρα περιγράφει τόσο λιτά μα και σύνθετα συνάμα χαρακτήρες και τόπους, που όποιος έχει διαβάσει το βιβλίο θα συμφωνήσει πως δεν είναι καθόλου μα καθόλου βαρετό, αλλά ευχάριστο και πάντα επίκαιρο. Η ζωή του μικρού Μέλιου ώσπου να μεγαλώσει και να γίνει σωστός άνθρωπος και με διόλου μίσος στην καρδιά του για τίποτα, ξεδιπλώνεται με τόση αλήθεια και απλότητα που δεν γίνεται να μην νιώσουμε γεμάτοι από την ιστορία του.\nΓια μένα, κάθε παιδί θα’πρεπε να διαβάσει αυτό το βιβλίο μεγαλώνοντας… δεν είναι τυχαίο άλλωστε που θεωρείται ένα από τα κλασικά έργα της ελληνικής λογοτεχνίας.\nΚι αν ακόμα έχουν περάσει τόσα χρόνια από τότε που γράφτηκε (πρώτη έκδοση το 1956), οι δύσκολοι καιροί που περιγράφει ο Λουντέμης στο Ένα παιδί μετράει τ’ άστρα, φαντάζουν σήμερα πιο επίκαιροι από ποτέ…\nΚι ένα από τα ωραιότερα σημεία του βιβλίου :\n«Άμα πεινάς το ξέρεις. Φωνάζουνε τα σπλάχνα σου. Άμα κρυώνεις, το ίδιο. Άμα αγαπάς, πώς να το καταλάβεις; Γιατί: τι είναι η αγάπη; Κάποιος πήγε να πει κάτι και δεν είπε τίποτα. Είπε πως είναι κάτι σαν φωτιά. Μα είναι; Άλλος είπε πάλι, πως είναι δροσούλα, άλλος σαν δοξαριά. Τι είναι τέλος πάντων… Κι αν, πάλι, αγάπη είναι κάτι που το λένε “αγάπη”, είναι αυτό η αγάπη;\nΈνα λουλούδι είπε: “Αγάπη; Είμαι εγώ”. Τρελαίνεσαι με τέτοια καμώματα. Ένας “Πέρσης” θα πει αυτό είναι “τρίχα”. Ένας βαρκάρης θ’ αφήσει τα κουπιά και θα σκουπίσει το κούτελο του. Δε θα ξέρει να πει τίποτα. Μπορεί αυτό να είναι αγάπη. Μα είναι; Ποιος να του το πει;\nΑυτό το “πράμα” πρέπει να σκάβεις μέσα σου μια λακούβα να το θάβεις, κι ό, τι βρέξει. Μην το λες πουθενά. Άστο να σε κάψει. Θα ξέρεις ότι χάνεσαι λίγο λίγο από μια αρρώστια που δεν ξέρεις τ’ όνομά της. Θα ξέρεις όμως ότι είναι μια αρρώστια, που σε κάνει όμορφο. Ομορφαίνεις και πεθαίνεις… Κι όταν θα νομίσεις ότι πέθανες… θα ‘χει τελειώσει η αρρώστια. Θα είσαι ζωντανός, μα θα είσαι και άσκημος. Θα ‘χεις φρικτά ασκημίσει. Αλήθεια… αυτό είναι η αγάπη; Όποιος αγαπά δεν μπορεί να το πει. Κι όποιος δεν αγαπά, δεν το ξέρει.- »


Έλεγχοι συνεργείων της ΔΕΥΑΝ για παράνομες συνδέσεις και υδροληψίες\nΤρίτη, 03 Αυγούστου 2021 19:42\nΤα συνεργεία της ΔΕΥΑΝ ξεκίνησαν ελέγχους στα δίκτυα ύδρευσης. Οι έλεγχοι γίνονται για τον εντοπισμό παράνομων συνδέσεων και υδροληψιών , στην πόλη της Νάουσας καθώς και σε όλες τις Τοπικές Κοινότητες του Δήμου, παρουσία του Προέδρου της επιχείρησης Τασιώνα Γεώργιου.\nΣτόχος είναι ο εντοπισμός των δραστών που παράνομα χρησιμοποιούν ατιμολόγητο νερό της ύδρευσης για πότισμα σε κήπους, μπαξέδες, ζαρζαβατικά αλλά ακόμα και χωράφια.\nΗ επιχείρηση δε θα ανεχθεί κάποιοι συνάνθρωποι μας να μην έχουν νερό γιατί κάποιοι άλλοι δε σέβονται τις ανάγκες του συνόλου.\nΓια τις ανάγκες της άρδευσης εξυπηρετεί αποκλειστικά ο ΤΟΕΒ.\nΠερισσότερα σε αυτή την κατηγορία: « Συνεργασία Δήμου Νάουσας- Αστυνομίας για θέματα βελτίωσης της καθημερινότητας των δημοτών\tΕυρεία σύσκεψη για θέματα Πολιτικής Προστασίας στον Δήμο Νάουσας »


Δήμος Πυλαίας - Χορτιάτη: «Ταξιδεύει» για την Ουκρανία η ανθρωπιστική βοήθεια του δήμου - LagadasPress.gr\nΑρχική LagadasPress.gr Δήμος Πυλαίας - Χορτιάτη: «Ταξιδεύει» για την Ουκρανία η ανθρωπιστική βοήθεια του...\nΙ. Καϊτεζιδης: «Ευχαριστώ τους συμπολίτες μου. Η βοήθειά τους θα δώσει ανακούφιση σε ανθρώπους και μικρά παιδιά που υποφέρουν».\nΤεράστια η ανταπόκριση των συμπολιτών μας στην πρωτοβουλία ανθρωπιάς για τη συγκέντρωση τροφίμων και ειδών πρώτης ανάγκης προς τον δοκιμαζόμενο λαό της Ουκρανίας, που ανέλαβε ο δήμος Πυλαίας – Χορτιάτη. Περισσότερες από 150 μεγάλες συσκευασίες με ιατροφαρμακευτικό υλικό (παυσίπονα, αντιφλεγμονώδη, γάζες, επίδεσμοι, κουτιά πρώτων βοηθειών, οινόπνευμα, φυσιολογικοί οροί, κ.ά.), είδη βρεφικής φροντίδας (πάνες, κ.ά.), βρεφικές τροφές και παιδικά γάλατα, είδη ατομικής υγιεινής, τρόφιμα μακράς διάρκειας, κονσέρβες, δημητριακά και παξιμάδια συγκεντρώθηκαν στο Β’ ΚΑΠΗ Πυλαίας από όλες τις δημοτικές ενότητες του δήμου. Μεγάλη η βοήθεια και η συνδρομή των Εθελοντικών Ομάδων του Δήμου Πυλαίας-Χορτιάτη, των Εθελοντών Πολιτικής Προστασίας Πανοράματος και της Εθελοντικής Ομάδας αντιμετώπισης καταστροφών, όπως και των προέδρων και των τοπικών συμβουλίων του δήμου μας.\nΤην ανθρωπιστική βοήθεια συντόνισαν οι πρόεδροι των έξι Δημοτικών Κοινοτήτων σε συνεργασία με την αντιδήμαρχο Κοινωνικής Προστασίας, Υγείας και Παιδείας Ελένη Γιαννούδη και τους συνεργάτες της.\n«Αυτό το πολύτιμο ανθρωπιστικό υλικό θα δώσει ανακούφιση σε ταλαιπωρημένους ανθρώπους και κυρίως σε μικρά παιδιά που υποφέρουν. Συγκεντρώθηκε με προθυμία και αλληλεγγύη από τους συμπολίτες μας που τους ευχαριστώ από καρδιάς. Ευχαριστώ και όλους τους συνεργάτες μου στον δήμο. Χάρη στη δική τους βοήθεια και τη συνδρομή όλων των Τοπικών μας Συμβουλίων αυτή η αποστολή θα ταξιδέψει με ασφάλεια στον προορισμό της» τόνισε ο κ. Καϊτεζίδης, που υπογράμμισε και την ουσιαστική συνεργασία του δήμου με το εδώ Γενικό Προξενείο της Ουκρανίας που αναλαμβάνει την προώθηση των ειδών ώστε να φθάσουν με ασφάλεια σε όσους τα χρειάζονται.\nΑνάμεσα στο περίσσευμα προσφοράς και αγάπης επώνυμων και ανώνυμων συμπολιτών μας, μεγάλες ποσότητες και σημαντική προσφορά σε τρόφιμα και υγειονομικό υλικό από τις εταιρείες My Market, Σκλαβενίτης, Sidapharm και Store Plus.\nΠροηγούμενο άρθροΔωρεές τροφίμων και βασικών αγαθών σε απόρους του Δήμου Λαγκαδά\nΕπόμενο άρθροΟλοκληρώθηκαν οι διανοίξεις αγροτικής οδοποιίας σε Κρυονέρι και Εξαμίλι


κορυδαλλός: Άμλετ β’ του Σαμ Μπόμπρικ\nΥπόθεση έργου : Ο Άμλετ είναι «στον κόσμο του», σε μια διαρκή παραζάλη, η Οφηλία είναι τζάνκι και καπνίζει μαριχουάνα επί σκηνής! Όσο για τον Λαέρτη; Προκύπτει γκέι, όπως εντελώς αλλοπαρμένοι προκύπτουν η Γερτρούδη και ο αδελφοκτόνος Κλαύδιος!\nΣε ακραίους τόνους όμως κινούνται και οι «Γκίλντενστερν -Ρόζενγκραντς», Πολώνιος και Οράτιος...\nΕνδυματολόγος: Ευτυχία Χατζηγεωργίου\nΗχοληψία: Διονύσης Νικολόπουλος\nΦώτα: Μαρία Μπολέτη\nΕυχαριστούμε πολύ τον κ. Βλαδίμηρο Κυριακίδη και κ.Ερρίκο Μπελιέ για την υποστηριξη τους. Τον Νίκο Παπουτσά για την διασκευή του “Smooth Criminal”.\nΣημείωμα πρόζας: Η θεατρική ομάδα πρόζα φέτος έκλεισε 10 χρόνια καλλιτεχνικής δημιουργίας και υπόστασης στον δύσκολο καλλιτεχνικό χώρο που επί 10 συνεχή έτη παρουσιάζει θεατρικές δουλειές στον φιλοπρόοδο όμιλο Υμηττού. Κάθε χρόνο παρουσιάζει 2 έργα ( χειμώνα και καλοκαίρι) με την υποστήριξη του κόσμου και το θερμό χειροκρότημα που μας παροτρύνει να συνεχίσουμε το έργο μας.\nΣκηνοθεσία: Έφης Μεράβογλου\nΔιασκευή: Βλαδίμηρου Κυριακίδη\nΏρες παραστάσεων: 8.30μ.μ.\nΗμέρες: 8,9,15&16 Ιουνίου\nΕίσοδος: 5 ευρώ κανονικό, 3 ευρώ φοιτητικό\nΔιεύθυνση: Ανδρέα Λεντάκη, Αμισσού & Σμύρνης, Υμηττός


Όλοι μας γνωρίζουμε και νιώθουμε ότι η πλειοψηφία των ενεργειών γύρω μας, είναι αρνητικές.\nΕμείς είμαστε υπεύθυνοι για τον τρόπο σκέψης μας κι εμείς είμαστε υπεύθυνοι, για το πόσο επιτρέπουμε να μας επηρεάσουν οι αρνητικές ενέργειες γύρω μας.\nΧρειάζεται να προστατευτούμε από τέτοιου είδους ενέργειες, οι οποίες μπορεί να μας επηρεάσουν ψυχικά και σωματικά, όταν απευθύνονται σε εμάς αλλά και να μας φέρουν προσωρινή κακοτυχία, αν δεν είμαστε σε θέση να υψώσουμε μία ασπίδα προστασίας γύρω μας.\nΗ ασπίδα προστασίας μας, δεν είναι άλλη από τη Θεϊκή ενέργεια, που εξαγνίζει άμεσα όλους τους αρνητικούς και κακόβουλους κραδασμούς.\nΣτην πραγματικότητα, χρειάζεται να είμαστε σε συνεχή επίγνωση, σε μία εξυψωμένη συνειδητότητα, που μονίμως παρατηρούμε τί συμβαίνει γύρω μας και καθαρίζουμε κάθε αρνητικότητα μέσω των καλών ευχών και του Θεϊκού Φωτός.\nΑυτό συνήθως λειτουργεί και μας προστατεύει αιθέρια, αλλά υπάρχουν και κάποιες ψυχές, που είναι πολύ αυστηροί κριτές μαζί μας και δεν εκλαμβάνουν την αγάπη και τις καλές μας ευχές.\nΠροτιμούν να είναι υποχείρια του εγωισμού τους, από το να είναι δότες αγάπης και έτσι δεν είναι σε θέση να συντονιστούν με υψηλότερες ενέργειες, όπως είναι η αγνή ενέργεια της αγάπης.\nΌταν έχουμε δώσει αληθινή αγάπη σε αυτές τις ψυχές, εξετάζοντας ότι εμείς δεν έχουμε κάνει κάτι το μεμπτό προς αυτές, ενώ συνεχίζουμε να εκλαμβάνουμε τα βέλη της αρνητικότητάς τους, εύλογα η απόσταση, είναι μία συνετή κίνηση για την αιθέρια προστασία μας από μη καθαρές ενέργειες. Καθώς και μία σοφή κίνηση για τον αυτοσεβασμό μας.\nΒάζοντας ευγενικά όρια και κρατώντας μία υγιή απόσταση από αυτά τα άτομα, τα βοηθάμε να ωριμάσουν πνευματικά και να συνειδητοποιήσουν την αλλαγή που χρειάζεται να φέρουν στην εσωτερική τους στάση. Το ίδιο φυσικά ισχύει και για εμάς. Κι εμείς σίγουρα έχουμε κάποιο μάθημα να πάρουμε, όπως το να έχουμε περισσότερη ανεκτικότητα, αγάπη ή συγχώρεση.\nΤο σημαντικότερο από όλα είναι να κρατήσουμε ατόφιες τις καλές μας ευχές και την πίστη μας, ότι όλοι μας μπορούμε να γίνουμε καλύτεροι άνθρωποι.


Πρώτη ματιά στο «Γάϊδαρο»: Σύρε κι έλα στη Σκουφά! | Andro\nΜόλις άνοιξε, με ζεστό vintage ύφος, απλό, απροσποίητο φαγητό και κοκτέιλ που μοσχοβολάνε Ελλάδα.\nΟ γάϊδαρος, το πιο παρεξηγημένο -και αξιολάτρευτο- πλάσμα του τόπου μας, ανακτά κάτι από το κύρος του.\nΣυνεχίζεται η αποκατάσταση του βουκολικού μας DNA στα στέκια της μόδας: Το πιάτο των ημερών είναι η χορτόπιτα της Cookoovaya και το κοκτέιλ που θα συζητηθεί μέσα στις γιορτές είναι εκείνο με το γάλα γαϊδούρας, στο “Γάϊδαρο” του Κολωνακίου.\nΚοκτέιλ με γάλα γαϊδούρας; Απολύτως!\nΜπορεί αλήθεια μια διεύθυνση που έχει το όνομα αυτού του αξιολάτρευτου ζώου να μην είναι χάρμα; Ως πρόσφατα βαπτίζαμε μαγαζιά με παρδαλά και χρυσαφένια ονόματα όπως “royal-κάτι”, “exclusive -γουατέβερ” κ.ο.κ. Είναι λοιπόν αξιέπαινο που τα αφεντικά του “Γαϊδάρου” εξυψώνουν το καλοσυνάτο αυτό πλάσμα σε στάτους σύμπολ και μάλιστα με παπιγιόν, όπως ποζάρει στην είσοδο και στο λογότυπο του καταστήματος.\nΤο μεγάλο τραπέζι στο μετζανίνο αριστερά, και δεξιά το μπαρ με το τσίπουρο του Τσιλιλή σε περίοπτη θεση δίπλα στη βότκα Grey Goose: Σε πρώτο πλάνο, λουκουμάκι για τον ελληνικό καφέ.\nΌλα τα κοκτέιλ εδώ έχουν ενδιαφέρον και ελληνικό DNA με ρακή, τεντούρα, ούζο, μαστίχα, Metaxa…Tweet\nΌλα τα κοκτέιλ εδώ έχουν ενδιαφέρον ακόμα και αυτά που δεν έχουν γαϊδουρινά συστατικά, ιδίως το “Πεφταστέρι” (€7) με ούζο, χαμομήλι, μανταρίνι και άλλα μυροβόλα καλούδια που πραγματικά μοσχοβολάει Ελλάδα. Ή το “Μπλάντι Μαρίκα” (€7), ένα σοβαρό, πικάντικο μπλάντι μέρι με μαστίχα αντί για βότκα. Ακούγεται ανορθόδοξο, έχετε όμως τη γραπτή διαβεβαίωσή μας ότι ο συνδυασμός είναι απόλυτα αρμονικός.\nΟι πένες με κιμά από χωριάτικο λουκάνικο και ξερή μυζήθρα είναι ένα πετυχημένο, ρουστίκ “παρηγορητικό” (comfort food) πιάτο.\nΣτο φαγητό βρίσκουμε λίγα και καλοφτιαγμένα “παρηγορητικά” (comfort food) πιάτα, όπως οι φακές με αβγό ποσέ (€7), οι πένες με κιμά από λουκάνικο και ξερή μυζήθρα (€7,50), σούπες ημέρας, σάντουιτς με ελληνικά τυριά και αλλαντικά (από €4,50).\nΑνοικτό σάντουιτς με δραμινό παστράμι και γραβιέρα.\nTo εξαιρετικό ξύλινο μπαρ καταλαμβάνει το μεγαλύτερο μέρος του καταστήματος. Και το πιο στρατηγικό σημείο για να αράξετε είναι τα ψηλά, δερμάτινα καθίσματα-κάμπιες στην αρχή του μπαρ. Ή ο ρετρό καναπές με την ψηλή πλάτη, μπαίνοντας δεξιά.\nΤο πράσινο τσάι και η κλεψύδρα που μετρά το χρόνο εκχύλισης.\nΓενικά, το ύφος του μαγαζιού, από τις τσαγιέρες ως τις απλίκες στους τοίχους, διαπνέεται από ένα μοντέρνο, φρεσκοφτιαγμένο (όχι φοιτητικό) vintage ύφος. Tip: “Κρυμμένο” στο πατάρι, υπάρχει και ένα τραπέζι για μεγάλες παρέες.\nΤο “παρατηρητήριο” στο πατάρι βλέπει μέχρι έξω, στο πεζοδρόμιο της Σκουφά.\nΟ “Γάϊδαρος” ανοίγει από νωρίς το πρωί για καφέ (δοκιμάστε την εκχύλιση φίλτρου με τη μέθοδο της γαλλικής πρέσας), είναι έξυπνη λύση για ήσυχο μεσημεριανό στο Κολωνάκι και μένει ανοικτός μέχρι αργά ως μπαρ, με guest DJs.\nΣοφιστικέ πολυθρόνες σε στυλ Jean Prouvé.\nΓάϊδαρος: Σκουφά 47-49, Κολωνάκι. Τηλέφωνο 2103643927\nΔιαβάστε ακόμα: Χαμός στο Σύνταγμα – πρώτη ματιά στο σέξι Kitty Kat.\nbar cafe Γάιδαρος εστιατόριο


Μπισκότα καρδούλες γεμιστές!!!! | becreativemom.com\n14Φεβ.2014\tΜπισκότα καρδούλες γεμιστές!!!!\nPosted in παιδικά πάρτυ!!,ΣΥΝΤΑΓΕΣ (όλες δοκιμασμένες από μας!!)\tby becreativemom.com\tΤι όμορφα μπισκότα,σκέτα στολιδάκια!!!Δεν σου κάνει η καρδιά να τα φας…..\nΑνακατεύουμε σε ένα μπολ μαζί το αλεύρι, τη σκόνη κακάο ,τη σόδα και το αλάτι. Χτυπάμε σε διαφορετικό μπολ μαζί το βούτυρο, τη ζάχαρη και το αυγό . Προσθέτουμε το μείγμα αλευριού στο μείγμα βουτύρου και ανακατεύουμε μέχρι να γίνουν ένα ομοιόμορφο μείγμα. Ζυμώνουμε μέχρι να γίνει μια ευπλαστή, μαλακή ζύμη, την βάζουμε σε ζελατίνη και την αφήνουμε στο ψυγείο για 30 λεπτά.\nΠροθερμαίνουμε το φούρνο στους 180 βαθμούς. Ανοίγουμε τη ζύμη, στο πάχος που θέλουμε ,και κόβουμε με κουπ πάτ σχήματα καρδιάς ανά δύο (γιατί θα τα γεμίσουμε)\n« Σοκολατένιο κέικ με κρυμμένη καρδιά\t15 Φεβρουαρίου: Παγκόσμια Ημέρα κατά του Παιδικού Καρκίνου »


Μπακαλιαροκροκέτες με μπίρα και σκορδαλιά - e-Sintagi\nHome / απλά και γρήγορα / Μπακαλιαροκροκέτες με μπίρα και σκορδαλιά\nD. Papadopoulos Απριλίου 06, 2017 απλά και γρήγορα\nΓια τις μπακαλιαροκροκέτες: Με τα δάχτυλα μαδάμε τον ξαλµυρισµένο και καθαρισμένο μπακαλιάρο σε ίνες. Τον βάζουμε σε µπολ. Ρίχνουμε όλα τα υπόλοιπα υλικά και τελευταίο προσθέτουμε το αλεύρι. Ανακατεύουμε πολύ καλά τα υλικά, να αναδειχθεί ο χυλός. Αφήνουμε το μείγμα σκεπασμένο για 20΄, να ενωθούν οι γεύσεις. Βρέχουμε ένα κουτάλι σε νερό και παίρνουμε κουταλιά κουταλιά από το μείγμα. Τις ρίχνουμε σε καυτό ελαιόλαδο και τηγανίζουμε για 2΄ από κάθε πλευρά τις κροκέτες, μέχρι να ροδίσουν. Τις αφήνουμε σε απορροφητικό χαρτί, να στραγγίσουν. Σερβίρουμε µε σκορδαλιά και παντζάρια σαλάτα. Σε περίοδο νηστείας αφαιρούµε το αυγό.


Λουτρό Bakan - iranculture\nΤο ιστορικό λουτρό Bakan, το οποίο ανήκει στην εποχή των Σασσανιδών, βρίσκεται δίπλα στον ποταμό Maroun κοντά στο χωριό Imam Reza της πόλης Behbahan στην επαρχία Khuzestan του Ιράν.\nΤο κτίριο αυτού του ιστορικού λουτρού, το οποίο συνδέεται με την παλιά πόλη Arjan ή Argan, έχει τη μορφή τετραμερούς χώρου, η κάτοψη του οποίου δεν είναι πλήρως ορατή προς το παρόν λόγω του γεγονότος ότι η οροφή του έχει καταρρεύσει και το δάπεδο είναι γεμάτο βράχους και πέτρες από την κοντινή κοιλάδα. Το λουτρό είχε ένα κεντρικό και τετράγωνο τμήμα που περιβαλλόταν από τους προαναφερθέντες τέσσερις χώρους σε τέσσερις κατευθύνσεις.\nΟι χώροι αυτοί συνδέονται με κάποιες καμάρες και το κεντρικό τμήμα με θολοειδή στέγη, το οποίο έχει καταρρεύσει. Σώζονται ως σήμερα κάποιες ενδείξεις λίμνης, το κυρίως λουτρό και τουαλέτα του λουτρού Bakan.\nΗ λέξη bakan σημαίνει ηλικιωμένοι και αυτή η έννοια υποδηλώνει τη σημασία της καθαριότητας κατά την κατασκευή αυτού του λουτρού. Το Λουτρό Bakan ήταν πολύ σημαντικό από πολιτιστική και κοινωνική άποψη.


Πολιτική απορρήτου :: Myfirm\nΣτο myfirm αναγνωρίζουμε τη μεγάλη σημασία της ασφάλειας των προσωπικών σας δεδομένων, θεωρώντας υψίστης σημασίας τη διαφύλαξή τους. Συνεπώς, θα τα διαχειριζόμαστε πάντα σύμφωνα με την ισχύουσα νομοθεσία, αποκλειστικά και μόνο για τον σκοπό που έχουν συλλεχθεί, έχοντας ως στόχο την καλύτερη εξυπηρέτησή σας. Σκοπός της παρούσας πολιτικής είναι η γνωστοποίηση σε εσάς των απολύτως απαραίτητων δεδομένων που συλλέγονται κατά την επίσκεψη στο ηλεκτρονικό μας κατάστημα, για τη διεκπαιρέωση της συναλλαγής μας, αλλά και της ενημέρωσής σας για νέα προϊόντα και προσφορές (εφόσον το επιλέξετε), οπότε και να επιλέξετε ποια θα μοιραστείτε μαζί μας.\nΜπορούμε να χρησιμοποιήσουμε τα προσωπικά δεδομένα σας για την ενημέρωσή σας για προσφορές, για νέα προϊόντα και κάθε τι άλλο που σχετίζεται με την λειτουργία και οργάνωση του ηλεκτρονικού καταστήματός μας. Ο χρόνος διατήρησής τους καθορίζεται από τον σκοπό που έχουν συλλεγεί και την ισχύουσα νομοθεσία.\nΚατά την περιήγησή σας στο ηλεκτρονικό μας κατάστημα, χωρίς δηλαδή να έχετε συνδεθεί στον λογαριασμό σας, λαμβάνουμε από εσάς προσωπικά δεδομένα, όπως η διεύθυνση IP και ο τύπος της συσκευής που χρησιμοποιείτε, χωρίς ωστόσο αυτά να σας ταυτοποιούν.\nΣτην καταχώρηση παραγγελίας ως επισκέπτης, μας γνωστοποιείται τα απολύτως απαραίτητα και μόνο στοιχεία (ονοματεπώνυμο, e-mail, τηλέφωνο, πλήρη διεύθυνση αποστολής της παραγγελίας, κτλ). Χρησιμοποιούμε τα στοιχεία αυτά για την αποστολή της παραγγελίας σας.\nΧρησιμοποιώντας την φόρμα επικοινωνίας, μας γνωστοποιείται το ονοματεπώνυμο και το e-mail σας, ώστε να ανταποκριθούμε στο αίτημα σας\nΣτη δημιουργία λογαριασμού, συναινείται να καταχωρήσετε στοιχεία (ονοματεπώνυμο, e-mail, τηλέφωνο, διεύθυνση, πόλη, ταχυδρομικό κώδικα, χώρα, νομό,κτλ), τα οποία είναι απαραίτητα για τη διασφάλιση του λογαριασμού σας, αλλά και για την παράδοση των παραγγελιών σας.\nΣτην έκδοση τιμολογίου, μας γνωστοποιείται την επωνυμία της επιχείρησης, το ΑΦΜ, τη ΔΟΥ και το επάγγελμά σας, που χρησιμοποιούνται για την σωστή έκδοση του τιμολογίου αγοράς.\nΜε την καταχώρηση του e-mail σας στο πεδίο του newsletter, δεσμευόμαστε να χρησιμοποιηθεί αποκλειστικά και μόνο για την αποστολή προσφορών και ενημερώσεων του ηλεκτρονικού μας καταστήματος.\nΓια την αποστολή της παραγγελία σας, προφανώς δίνουμε τα στοιχεία σας στην εταιρία μεταφορών, προκειμένου να πραγματοποιηθεί η παράδοση της παραγγελία σας.\nΗ ατομική επιχείρηση που ανήκει η ιστοσελίδα myfirm.gr συμμορφώνεται πλήρως με τον Ν. 2472/1997 της Ελλάδας και τον GDPR της Ευρωπαϊκής Ένωσης, διασφαλίζοντας την πλήρη συμμόρφωση με τις απαιτήσεις του νέου Κανονισμού.\nΓια οποιαδήποτε απορία ή διευκρίνηση για την παρούσα πολιτική απορρήτου, παρακαλούμε επικοινωνήστε μαζί μας στο info@myfirm.gr.\nΕάν επιθυμείτε την διαγραφή του συνόλου των προσωπικών σας δεδομένων από τις βάσεις μας (πχ. λογαριασμός χρήστη, εγγραφή στο Newsletter, αρχεία παραγγελιών, κτλ), στείλτε το αίτημα σας με στο: info@myfirm.gr\nΤο myfirm.gr, ακολουθώντας απαρέγκλιτα τις αρχές της προστασίας των προσωπικών δεδομένων που προβλέπονται από τους σχετικούς νόμους και διεθνείς συμβάσεις, δεν πρόκειται να προβεί σε οποιαδήποτε αθέμιτη και χωρίς την προηγούμενη έγκρισή σας χρήση. Το myfirm.gr με κανέναν τρόπο δεν αποκαλύπτει, δημοσιοποιεί, πωλεί, ανταλλάσσει τα προσωπικά στοιχεία και τις πληροφορίες που μας εμπιστεύεστε. Σε σπάνιες περιπτώσεις, μπορεί να δημοσιοποιηθούν προσωπικά σας στοιχεία, τηρουμένης πάντα της προβλεπόμενης από το νόμο διαδικασίας, όταν τούτο επιβάλλεται από Δημόσια Αρχή, δικαστήριο κλπ. Η προστασία προσωπικών δεδομένων διέπεται από τις αρχές του Ν. 2472/97, όπως αυτός τροποποιήθηκε από τον Ν. 3471/2006 για την Προστασία Προσωπικών Δεδομένων.\nΤο myfirm.gr δεν ευθύνεται για οργανωμένη επίθεση από hackers, με σκοπό την κλοπή προσωπικών στοιχείων χρηστών.\nΤο myfirm.gr διατηρεί το δικαίωμα να τροποποιεί και να αναπροσαρμόζει την παρούσα Πολιτική, όποτε κρίνει αυτό αναγκαίο, ενώ οι εκάστοτε αλλαγές τίθενται σε ισχύ από την δημόσια εμφάνιση αυτών στον ιστότοπό του.


Ηλεκτρικό Σίδερο Ατμού Cecotec Force Titanium 650 CEC-05106 - 123go.gr\nΌλα τα προϊόντα»Οικιακός Εξοπλισμός»Συσκευές Σιδερώματος»Σίδερα»Ηλεκτρικό Σίδερο Ατμού Cecotec Force Titanium 650 CEC-05106\nΤεχνολογία PowerSteam (συνεχής ατμός μέχρι 55 g / min)\nΠαραγωγή ατμού 200 g / min\nΜεγάλη δεξαμενή νερού 420 ml\nΚωδικός προϊόντος: CEC-05106 Κατηγορίες: Οικιακός Εξοπλισμός, Σίδερα, Συσκευές Σιδερώματος\nΤο ηλεκτρικό σίδερο ατμού Force Titanium 650, από την εταιρία Cecotec, διαθέτει δυνατή ισχύ 2800 W, επιτρέποντάς σας να κάνετε γρήγορο και αποτελεσματικό σιδέρωμα, επιτυγχάνοντας τέλεια αποτελέσματα. Η γεωμετρία της επιφάνειας Titanium Slide, βοηθά στην τέλεια ολίσθηση σε όλους τους τύπους υφασμάτων με μέγιστη αντίσταση. Επιπλέον, με τις πολυάριθμες μικρο-οπές, κατανέμει τον ατμό ομοιόμορφα.\nΤο ηλεκτρικό σίδερο, διαθέτει μεγάλη δεξαμενή 420 ml με διαφανές παράθυρο που γεμίζει εύκολα. Με μύτη ακριβείας που βοηθά στην εξάλειψη ακόμη και των πιο απρόσιτων ρυτίδων, προσφέροντας ένα ευέλικτο και άνετο σιδέρωμα. Χάρη στην ενίσχυση ατμού 200 g / min και τη μέγιστη συνεχή πίεση ατμού έως και 55 g / min, εξαλείφει και τις πιο δύσκολες ρυτίδες, διεισδύοντας στην καρδιά του υφάσματος.\nΘα μπορείτε να ελέγχετε τη θερμοκρασία έξυπνα μέσω του προεπιλεγμένου επιλογέα με 3 τρόπους σιδερώματος που προσαρμόζονται στον τύπο του υφάσματος. Διαθέτει επίσης σύστημα αυτοκαθαρισμού για να διατηρεί πάντοτε καθαρό όλους τους σωλήνες και τα αποθέματα σιδήρου. Διαθέτει σύστημα φιλτραρίσματος, που εξασφαλίζει ότι τα άλατα δεν συσσωρεύονται και σύστημα κατά των σταλαγμάτων (Anti-Drip), το οποίο εμποδίζει τη διαρροή σταγονιδίων συμπυκνωμένου νερού στα ρούχα σας.\nΕπιπλέον, ο μοντέρνος και ελαφρύς σχεδιασμός του με εργονομική λαβή το καθιστά εύκολο στη χρήση και ευέλικτο.\nΤο ηλεκτρικό σίδερο ατμού Force Titanium 650\nΚάθετος ατμός που διευκολύνει το σιδέρωμα ρούχων\nΤεχνολογία ελέγχου σιδερώματος iTemp για προσαρμογή της θερμοκρασίας και του ατμού σε κάθε τύπο υφάσματος\nΔιαστάσεις: 30 x 12 x 15.5 cm


Γιάννης Αντετοκούνμπο – Τότε θα φύγει από την Ελλάδα για να προλάβει τη γέννηση του γιου του - Santorinisport.gr\n05/08/2021 | 18:02\nΤην καλύτερη περίοδο της ζωής του διανύει ο Γιάννης Αντετοκούνμπος. Ο Έλληνας MVP του ΝΒΑ, μπορεί να κατέκτησε το πρωτάθλημα με τους Μπακς και να μην αφήνει από τα χέρια του το τρόπαιο, το μεγαλύτερο δώρο όμως θα το κρατά στην αγκαλιά του σε λίγες ημέρες. Η σύντροφος του Μαράια περιμένει να γεννήσει το δεύτερο παιδάκι τους, που θα είναι και πάλι αγοράκι αφού έχουν ήδη ένα γιο, τον Λίαμ.\nΣύμφωνα με πληροφορίες της «ΟΝ time» o γνωστός μπασκετμπολίστας θα γίνει ξανά μπαμπάς τον Δεκαπενταύγουστο. Ο αθλητής μαζί με τον αδελφό του ήρθε στην Ελλάδα προκειμένου να πραγματοποιηθεί η εκδήλωση την Τρίτη που τελικά αναβλήθηκε λόγω των πυρκαγιών. Όμως το Σάββατο θα πρέπει να αποχωρήσει προκειμένου να προλάβει τα γεννητούρια.\n«Ο γιος μου είναι ο σκοπός μου. Ξέρω ότι είναι μια κλισέ δήλωση, αλλά είναι η αλήθεια. Το να γίνω μαμά με βοήθησε να συνειδητοποιήσω για όσα είμαι ικανή. Σωματικά, ψυχικά και συναισθηματικά» έγραψε πρόσφατα η Μαράια στα social media για την οικογένεια που έχει δημιουργήσει με τον Γιάννη Αντετοκούνμπο. Παράλληλα, σημείωσε: «Ο γιος μου με δίδαξε περισσότερα για την υπομονή, την επιμονή και το πάθος τους τελευταίους 15 μήνες. Όμως το πιο σημαντικό είναι ότι άνοιξε τα μάτια μου στις πραγματικές δυνατότητές μου».\n27/09/2021 | 13:17\nΠοδοσφαιρο Δευτέρα (27/9) : Οι αθλητικές μεταδόσεις της ημέρας\n27/09/2021 | 09:49\nΑλλα Σπορ Στην "10άδα" και επίσημα η Μαρία Σάκαρη


MasterChef 5: Ο Διονύσης πάει τελικό να αντιμετωπίσει τη Μαργαρίτα! Δεν σταμάτησε να κλαίει! - FreddoNews MasterChef 5: Ο Διονύσης πάει τελικό να αντιμετωπίσει τη Μαργαρίτα! Δεν σταμάτησε να κλαίει! - FreddoNews\nMasterChef 5: Ο Διονύσης πάει τελικό να αντιμετωπίσει τη Μαργαρίτα! Δεν σταμάτησε να κλαίει!\nBy freddo1 / Published on Τρίτη, 01 Ιούν 2021 00:57 ΠΜ / Δεν επιτρέπεται σχολιασμός στο MasterChef 5: Ο Διονύσης πάει τελικό να αντιμετωπίσει τη Μαργαρίτα! Δεν σταμάτησε να κλαίει! / 88 views\nΜία τετραπλή μονομαχία έφτασε στο τέλος της, με τον Διονύση Σαρακίνη να είναι ο μεγάλος νικητής και εκείνος που πάει τελικό, δείχνοντας την πόρτα της εξόδου από το παιχνίδι στη Μαρίνα.\nΗ Μαρίνα, αν και προηγούταν με ένα βαθμό του Διονύση, δεν ένιωθε απόλυτα σίγουρη, αφού είχε δει πολλές φορές τις καταστάσεις να ανατρέπονται πολύ εύκολα μέσα στη μαγειρική διαδικασία του παιχνιδιού. Ήταν οι στιγμές που εικόνες και αναμνήσεις από τους αγαπημένους τους, ακόμα και λέξεις, από εκείνες τις λίγες στιγμές που είχαν επικοινωνία οι δύο διαγωνιζόμενοι κατά τη διάρκεια του παιχνιδιού, φάνηκε να τους δίνουν απίστευτη δύναμη και ώθηση για να καταφέρουν ό,τι επιδίωκαν τόσο καιρό: να κερδίσουν μια θέση στον τελικό!


1η Εξωκοινοβουλευτική Διαβούλευση\nΤην Δευτέρα, 18 Ιουλίου 2016 18:30 στο Πνευματικό Κέντρο Δήμου Αθηναίων\nΥπό την προϋπόθεση ότι θα επιβεβαιωθούν οι δημοσκοπήσεις που στο σύνολό τους προβλέπουν οριακή διαφορά ανάμεσα σε ΣΥΡΙΖΑ και Ν.Δ., αν ο ΣΥΡΙΖΑ διατηρήσει την πρωτιά, αλλά με μικρότερη διαφορά από τις οκτώ μονάδες, τότε η Ν.Δ. θα κερδίσει κάποιες επιπλέον έδρες.\nΣτις εκλογές της 20ης Σεπτεμβρίου την ψήφο του ελληνικού λαού ζητούν τα εξής κόμματα και συνασπισμοί κομμάτων\nΑυτά είναι τα χρήματα που παίρνει κάθε κόμμα για τις εκλογές\nΜε κανονιστική πράξη, που υπογράφει ο υπουργός Εσωτερικών και Διοικητικής Ανασυγκρότησης Αντώνης Μανιτάκης, τα κόμματα του ελληνικού Κοινοβουλίου θα λάβουν το 50% του κατανεμητέου ποσού των 3.532.000 ευρώ για τις ανάγκες της διεξαγωγής των προσεχών εκλογών ως εξής:\nΤα κόμματα ως φορείς οικονομικής υπανάπτυξης. Του Νίκου Λακόπουλου\nΤα «νέα» κόμματα είναι απομιμήσεις των παλιών. Τα πιο «προοδευτικά» θα μπορούσαν να είναι μοντέρνα (!) αλλά την δεκαετία ΄80. Τα κόμματα στην Ελλάδα δεν κοιτάζουν το μέλλον. Υπόσχονται να διορθώσουν το παρελθόν.\n«Τα κόμματα μας τελείωσαν, Μιχάλη. Χωρίστηκαν κι αυτά σε κεφάλι και κορμί, σε αρχηγούς και οπαδούς. Μόνο όσοι γουστάρουν να ασκούν εξουσία και να εξουσιάζονται, όσοι νοιώθουν μοναξιά και ανασφάλεια, ανήκουν πλέον στα κόμματα, από κοινωνικές εκφράσεις έγιναν κοινωνικά εκτοπλάσματα.\nΑνακοινώθηκε από το υπουργείο Εσωτερικών η απόφαση για την εκλογική χρηματοδότηση των κομμάτων\nΕξετάζουν αύξηση της κρατικής επιχορήγησης στα κόμματα!\nΤη στιγμή που οι περικοπές σε μισθούς και συντάξεις πέφτουν σε μορφή καταιγίδας, υπάρχει πιθανότητα να αυξηθεί η χρηματοδότηση προς τα πολιτικά κόμματα!\nΤην Παρασκευή, 18 Ιουλίου 2014 21:00 στο Άλσος Δήμου Περιστερίου\nΤο κόμμα των Πειρατών Ελλάδος συγκέντρωσε τα στοιχεία για την κρατική χρηματοδότηση των κομμάτων από το 2011-2014: